IKTATÓSZÁM: 7/188-10/2024. TÁRGY: az Integrált nappali Szociális Intézmény éven túli kötelezettségvállalásának engedélyezése

Melléklet:-

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2024. február 12.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Bodorné lux viktória szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Társulási Tanács 21/2023.(III.13.) sz. határozatában jóváhagyta, hogy az Integrált Nappali Szociális Intézmény vezetője az intézmény Pécs, Apáca u. 12. szám alatti telephelye vonatkozásában, a vezetékes telefon és internet szolgáltatásra, éven túli kötelezettségvállalással járó, új szerződést kössön a Vidanet Zrt-vel, a szolgáltatás minőségének javítása, valamint az ezzel kapcsolatos költségek csökkentése érdekében.

Felkérte továbbá a Költségvetési és Közgazdasági Főosztály vezetőjét, hogy vezetékes telefon és internet szolgáltatás díjának fedezetét a 2024. és 2025. évi költségvetés tervezetében szerepeltesse.

Az Integrált Nappali Szociális Intézmény vezetője jelezte, hogy a szolgáltató váltás 2023.04.18-án megtörtént vezetékes telefon és internetszolgáltatás vonatkozásában (szolgáltatás kezdete: 2023.05.03.).

Az új szolgáltatóval - Vidanet Zrt. – 1 éves határozott idejű szerződést kötött az intézmény, mely automatikusan határozatlan idejűvé válik az 1 év leteltével, azaz 2024.05.03-tól. Az éves költségekre (~ 130.000 Ft) a kötelezettségvállalás aláírásra került (SZ7340010). Az INSZI vezetője kérte a Társulási Tanácsot, hogy a határozatlan idejű szerződéskötéshez hozzájárulni szíveskedjen, mivel éven túli kötelezettségvállalás történik, melyhez fenntartói jóváhagyás szükséges.

Az Integrált Nappali Szociális Intézmény az Apáca utcai telephelye kivételével valamennyi telephelyen a Vodafone Magyarország Zrt.-től veszi igénybe a vezetékes telefon, TV és internet szolgáltatást évek óta. A Vodafone-nál történt technikai átállás miatt jelezte a kapcsolattartó, hogy az egész INSZI által használt hálózatot át kell kötni az új rendszerre, emiatt új szerződés kötése is szükséges. A Vodafone Magyarország Zrt. munkatársai áttekintették az intézményi előfizetéseket, így az új rendszerre történő átkötés esetén nagyobb sávszélességű internetet kap az intézmény (mely az intézményi feladatok ellátáshoz szükséges) közel azonos áron: eddig 61.000 Ft volt a havi előfizetési díj az 5 telephelyre, ezt követően 68.000 Ft lesz, így az éves kötelezettségvállalás összege hozzávetőleg 840.000 Ft. lesz.

Az Integrált Nappali Szociális Intézmény Apáca utcai telephelye vonatkozásában, a vezetékes telefon és internet szolgáltatásra vonatkozó, éven túli kötelezettségvállalást jelentő határozatlan időre szóló szerződés megkötéséhez a Vidanet Zrt-vel, valamint az Apáca utcai telephely kivételével valamennyi telephelyen a vezetékes telefon, TV és internet szolgáltatásra vonatkozó, határozatlan időre szóló szerződés megkötéséhez a Vodafone Magyarország Zrt.-vel kérem a Tisztelt Társulási Tanács jóváhagyását.

Pécs, 2024. január 29.

**Pfeffer József**

**elnök**